28.02.2022
Лугансктәи Жәлар Рреспублика ахада Леонид Пасечник Аԥсны Аҳәынҭқарра Ахада Аслан Бжьаниа иҭабуп ҳәа еиҳәеит Лугансктәи Жәлар Рреспублика ахьыԥшымра азхаҵаразы.
«Акрызҵазкуа ари ашьаҿа аҭоурыхтә иаша ашьақәыргылара иазку ақәԥараҟны иҳашәҭо аиашьаратә ҟазшьа змоу адгылара арҵабыргуеит.
Агәра ганы сыҟоуп акрызҵазкуа ари ахҭыс ҳреспубликақәа рыбжьара аиҩызаратә еизыҟазаашьақәа арӷәӷәара ишацхраауа, Луганск ауааԥсыра рхақәиҭреи, рыҿиареи, ҳабацәа рыдгьыл аҟны анхаразы ирымоу азини шьақәзырӷәӷәо акәны ишыҟоу». – аҳәоит аҳәынҭқарра Ахада ихьӡала иааз аацҳамҭаҟны.